
Nõustamiskomisjoni moodustamine 

1. Asjaolud ja menetluse käik

Nõustamiskomisjoni ülesandeks on soovituste andmine koolikohustuse täitmise edasilükkamiseks, alla seitsmeaastase isiku kooli vastuvõtmiseks ning hariduslike erivajadustega isikute õppe ja kasvatuse korraldamiseks põhikooli- ja gümnaasiumiseaduse ja koolieelse lasteasutuse seaduses ettenähtud juhtudel. Praegu kehtiva komisjoni koosseisu kuuluvad kaks liiget ei saa isiklikel põhjustel osaleda komisjoni töös ja sellest tuleneb uue komisjoni koosseisu kinnitamise vajadus. Põhikooli- ja gümnaasiumiseaduse § 50 lõike 2 kohaselt kuuluvad komisjoni koosseisu eripedagoog, logopeed, koolipsühholoog, sotsiaaltöötaja ja linnavalitsuse esindaja. Vajaduse korral võib nõustamiskomisjon kaasata oma töösse ka muid eksperte.

2. Õiguslikud alused

Vastavalt põhikooli- ja gümnaasiumiseaduse § 50 lõikele 1 võib linnavalitsus maavanema nõusolekul moodustada linna nõustamiskomisjoni. Narva linna nõustamiskomisjoni tegevuse jätkamiseks on Ida-Viru maavanem 16.11.2010 kirjaga nr 1.2-30/4119-2 andnud oma nõusoleku. 

3. Otsus

3.1 Kinnitada nõustamiskomisjon järgmises koosseisus: 

Larissa Degel - komisjoni esimees, Narva Linnavalitsuse esindaja
Irina Tabakova – komisjoni aseesimees, Narva Linnavalitsuse Kultuuriosakonna haridusteenistuse vanemspetsialist
Irina Leštšenko – eripedagoog
Larissa Tsõganova – logopeed
Tatjana Baikova – sotsiaaltöötaja
Igor Rasstrõgin – koolipsühholoog

4. Rakendussätted

1. Tunnistada kehtetuks Narva Linnavalitsuse 03.10.2012. a korraldus nr 955-k “Nõustamiskomisjoni moodustamine”.
1. Korraldus jõustub seadusega sätestatud korras.
1. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

